దాడులు, కాల్పుల భయంవీసాల రాకపైనా అనుమానమేభారతీయ విద్యార్థుల్లో ఆందోళనఐఐఈ సర్వేలో వెల్లడివాషింగ్టన్, జూలై 15: ‘‘అధ్యక్షుడిగా ట్రంప్ వచ్చారు! ఇప్పటికే ఆరు ముస్లిం దేశాల ప్రజలపై నిషేధం విధించారు. అమెరికా సుప్రీంకోర్టు కూడా దీనిని ప్రస్తుతానికి సమర్థించింది. అంతిమ తీర్పు ఎలా ఉంటుందో... ఏమో! మున్ముందు మనం అమెరికాకు వెళ్లగలమో లేదో! అక్కడ చదువులు సాగుతాయో లేదో! ఒకవేళ వెళ్లినా.. మా దేశం నుంచి వెళ్లిపో అని ఎవరు, ఎప్పుడు తిడతాడో, కొడతాడో!’’ ఈ సందేహాలు భారతీయ విద్యార్థులను వేధిస్తున్నాయని స్వయంగా అమెరికాలోని ఉన్నత విద్యా సంస్థలే పేర్కొన్నాయి. అమెరికాకు చెందిన ఇన్స్టిట్యూట్ ఆఫ్ ఇంటర్నేషనల్ ఎడ్యుకేషన్(ఐఐఈ) చేసిన సర్వేలో ఈ విషయం తేలింది. అమెరికాలో చదువులు, భద్రతపై వీరిలో తీవ్ర ఆందోళన నెలకొన్నట్లు తెలిపింది. అమెరికాలో భద్రతపై భారతీయ విద్యార్థులు తీవ్ర ఆందోళనలో ఉన్నారని ఏకంగా 80% విద్యా సంస్థలు పేర్కొనడం గమనార్హం. ప్రపంచ దేశాల నుంచి వచ్చే విద్యార్థుల ద్వారా అమెరికా ఆర్థిక వ్యవస్థకు ఏటా  3600 కోట్ల డాలర్లు లభిస్తున్నాయి. ఈ ‘విద్యా వ్యాపారం’ కూడా భారీగా దెబ్బతినే అవకాశం కనిపిస్తోందని ఐఐఈ పేర్కొంది. ‘‘మధ్య ప్రాశ్చ దేశాలతోపాటు భారత్ నుంచి అడ్మిషన్లు బాగా తగ్గే ప్రమాదం ఉంది’’ అని పలు విద్యాసంస్థలు భావిస్తున్నాయి. అడ్మిషన్లు తీసుకున్న భారతీయ విద్యార్థులు రాకపోవచ్చని 20 శాతం సంస్థల్లో ఈ ఆందోళన నెలకొంది. ‘‘ప్రస్తుతానికి భారతీయ విద్యార్థుల నుంచి దరఖాస్తుల సంఖ్య తగ్గలేదు. అయితే, ప్రస్తుత ఆందోళనల నేపథ్యంలో విద్యార్థులు ఇతర దేశాల వైపు చూసే అవకాశాలున్నట్లు విద్యా సంస్థలు భావిస్తున్నాయి’’ అని ఐఐఈ పేర్కొంది.
daadulu, kaalpula bhayamveesaala rakapaina anumaanamebhaaratiiya vidyaarthullo aandolainie sarvelo velladivashingtan, juulai 15: ‘‘adhyakshudigaa trump vachaaru! ippatike aaru muslim deshaala prajalapai nishedham vidhinchaaru. america supreenkortu kuudaa deenini prastutaaniki samarthinchindi. antima teerpu ela untundo... emo! munmundu manam americaku vellagalamo ledho! akkada chaduvulu saagutayo ledho! okavela vellina.. maa desham nunchi vellipo ani evaru, eppudu tidataado, kodatado!’’ ee sandehaalu bhaarateeya vidyaarthulanu vaedhistunnaayani swayamgaa americaloni unnata vidya samsthale perkonnayi. americaku chendina institute af international education(iiaiee) chesina sarvelo ee vishayam telindi. americalo chaduvulu, bhadratapai veerilo teevra aandolana nelakonnatlu telipindi. americalo bhadratapai bhaarateeya vidyaarthulu teevra aandolanalo unnaarani ekamgaa 80% vidya samsthalu perkonadam gamanarham. prapancha deshaala nunchi vache vidyaarthula dwara america aardhika vyavasthaku eta  3600 kotla daalarlu labhistunnaayi. ee ‘vidya vyaparam’ kuudaa bhariga debbatine avakaasam kanipistondani iiaiee perkondi. ‘‘madhya praascha deshaalathopaatu bharat nunchi admishanlu baga tagge pramaadam undi’’ ani palu vidyaasamsthalu bhaavistunnaayi. admishanlu teesukunna bhaarateeya vidyaarthulu rakapovachani 20 saatam samsthallo ee aandolana nelakondi. ‘‘prastutaaniki bhaarateeya vidyaarthula nunchi darakhaastula sankhya taggaledu. ayithe, prastuta aandolanala nepathyamlo vidyaarthulu itara deshaala vaipu chuse avakaasaalunnatlu vidya samsthalu bhaavistunnaayi’’ ani iiaiee perkondi.